ভার্টিগো () হল অ্যালফ্রেড হিচকক রচিত ও পরিচালিত ১৯৫৮ সালের মার্কিন নোয়া মনস্তাত্ত্বিক রোমহর্ষক চলচ্চিত্র। এটি বোইলো-নারসেজাকের ১৯৫৪ সালের উপন্যাস দঁত্র লে মোর্ত অবলম্বনে নির্মিত। চলচ্চিত্রটির চিত্রনাট্য রচনা করেছেন অ্যালেক কোপেল ও স্যামুয়েল এ. টেইলর। এতে প্রধান চরিত্রে অভিনয় করেছেন জেমস স্টুয়ার্ট, যাকে একজন সাবেক গোয়েন্দা পুলিশ জন "স্কটি" ফার্গুসন চরিত্রে দেখা যায়। স্কটি তার দায়িত্ব পালনকালে একটি ঘটনার পর উচ্চতাভীতি ও শিরঘূর্ণনের কারণে নির্ধারিত সময়ের পূর্বেই অবসরে যেতে বাধ্য হন। স্কটিকে তার পরিচিত গ্যাভিন এলস্টার তাকে সাম্প্রতিক সময়ে অদ্ভুত আচরণ করা গ্যাভিনের স্ত্রী ম্যাডেলিনের (কিম নোভাক) পিছনে তদন্ত করা জন্য ব্যক্তিগত তদন্তকারী হিসেবে নিয়োগ দেন।  কুশীলব  জেমস স্টুয়ার্ট - জন "স্কটি" ফার্গুসন  কিম নোভাক - জুডি বার্টন ও ম্যাডেলিন এলস্টার  বারবারা বেল গেডেস - মার্জরি "মিজ" উড  টম হেলমোর - গ্যাভিন এলস্টার  হেনরি জোন্স - করোনার  রেমন্ড বেইলি - স্কটির ডক্টর  এলেন কর্বি - ম্যাকিট্রিক হোটেলের ব্যবস্থাপক  কনস্ট্যান্টিন শেইন - বইয়ের দোকানের মালিক পপ লেইবেল  লি প্যাট্রিক - ম্যাডেলিনের ভুল উঠে পড়া গাড়ির মালিক  মুক্তি ভার্টিগো চলচ্চিত্রটির উদ্বোধনী প্রদর্শনী হয় ১৯৫৮ সালের ৯ই মে সান ফ্রান্সিস্কোর ম্যাসন অ্যান্ড গ্রে'র (বর্তমানে অগাস্ট হল নাইটক্লাব) স্টেজ ডোর থিয়েটারে। $২,৪৭৯,০০০ ব্যয়ের নির্মিত চলচ্চিত্রটি মুক্তির পর মার্কিন যুক্তরাষ্ট্র থেকে $২.৮ মিলিয়ন আয় করে, যা অ্যালফ্রেড হিচককের অন্যান্য চলচ্চিত্রের তুলনায় অনেক কম।  অনুপ্রাণিত কর্ম  কলঙ্গরাই বিলাক্কম, ভার্টিগো অবলম্বনে নির্মিত ১৯৬৫ সালের তামিল চলচ্চিত্র।  ওয়ান অন টপ অব দ্য আদার, লুসিও ফুলকি পরিচালিত ১৯৬৯ সালের জিয়ালো চলচ্চিত্র, যার অধিকাংশ ভার্টিগো থেকে অনুপ্রাণিত।  অবসেশন, ব্রায়ান দে পালমা পরিচালিত ১৯৭৬ সালের চলচ্চিত্র, যার অধিকাংশই ভার্টিগো থেকে অনুপ্রাণিত, এমনকি তার ১৯৮৪ সালের রোমহর্ষক বডি ডাবল চলচ্চিত্রটিও ভার্টিগো ও রিয়ার উইন্ডো চলচ্চিত্রের সমন্বিত গল্প থেকে নেওয়া।  হাই এংজাইটি, মেল ব্রুক্স পরিচালিত ১৯৭৭ সালের চলচ্চিত্র। এটি অ্যালফ্রেড হিচককের উৎকণ্ঠাধর্মী চলচ্চিত্রসমূহের ব্যঙ্গ, বিশেষ করে ভার্টিগো চলচ্চিত্রের।  সান্স সোলেইল, ক্রিস মার্কারের ১৯৮৩ সালের এই ভিডিও প্রবন্ধে এই চলচ্চিত্রের সূত্র ব্যবহার করা হয়।  "কারলোত্তা ভালদেজ", হার্ভি ড্যাঞ্জারের ১৯৯৭ সালের হোয়ার হ্যাভ অল দ্য মেরিমেকার্স গন? অ্যালবামের একটি গান, যেটাতে এই চলচ্চিত্রের কাহিনিসংক্ষেপ বিবৃত হয়েছে।  "লাস্ট কাপ অব সরো", জোসেফ কানের ১৯৯৭ সালের ফেইথ নো মোর-এর মিউজিক ভিডিও। এতে গায়ক মাইক প্যাটনকে স্কটি ফার্গুসন চরিত্রে এবং জেনিফার জেসন লেইকে ম্যাডেলিন চরিত্রে দেখা যায়।  দ্য টেস্টামেন্ট অব জুডিথ বার্টন, ওয়েন্ডি পাওয়ার্স ও রবিন ম্যাকলিওডের ২০১২ সালের উপন্যাস, যেটাতে কিভ নোভাকের অভিনীত চরিত্রের পূর্বের গল্প বলা হয়।  তথ্যসূত্র  উৎস                                   বহিঃসংযোগ             বিষয়শ্রেণী:১৯৫৮-এ জন্ম বিষয়শ্রেণী:১৯৫০-এর দশকের গোয়েন্দা চলচ্চিত্র বিষয়শ্রেণী:১৯৫০-এর দশকের প্রণয়ধর্মী চলচ্চিত্র বিষয়শ্রেণী:১৯৫০-এর দশকের মনস্তাত্ত্বিক রোমহর্ষক চলচ্চিত্র বিষয়শ্রেণী:১৯৫০-এর দশকের রহস্য চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:মার্কিন প্রণয়ধর্মী চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:অ্যালফ্রেড হিচকক পরিচালিত চলচ্চিত্র বিষয়শ্রেণী:অ্যালফ্রেড হিচকক প্রযোজিত চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:সান ফ্রান্সিস্কোতে ধারণকৃত চলচ্চিত্র বিষয়শ্রেণী:সান ফ্রান্সিস্কোর পটভূমিতে চলচ্চিত্র বিষয়শ্রেণী:ফরাসি উপন্যাস অবলম্বনে চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:স্ত্রৈণহত্যা সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:১৯৫৮-এর চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র